(11a)

Speċifikazzjonijiet addizzjonali b'rabta mal-punti (7) u (10). 1. Għall-finijiet tal-punt (7), kuntratt li ma jkunx spot contract fit-tifsira tal-paragrafu 2 u li ma jkunx kopert mill-paragrafu 4 għandu jitqies bħala kuntratt li għandu l-karatteristiċi ta' strumenti finanzarji derivati oħra u li mhux għal finijiet kummerċjali jekk jissodisfa l-kundizzjonijiet li ġejjin: (a) jissodisfa wieħed mis-settijiet ta' kriterji li ġejjin: (i) jiġi nnegozjat f'faċilità tan-negozjar ta' pajjiż terz li twettaq funzjoni simili għal suq regolat, MTF jew OTF; (ii) ikun espliċitament iddikjarat sabiex isir negozju dwaru, jew ikun suġġett għar-regoli ta' suq regolat, ta' MTF, OTF jew ta' faċilità tan-negozjar ta' pajjiż terz ta' din ix-xorta; (iii) ikun espliċitament iddikjarat li huwa ekwivalenti għal kuntratt innegozjat f'suq regolat, MTF, OTF jew f'faċilità tan-negozjar ta' pajjiż terz ta' din ix-xorta; (b) jiġi kklerjat minn clearing house jew minn entità oħra li twettaq l-istess funzjonijiet bħal kontroparti ċentrali, jew ikun hemm arranġamenti għall-pagament jew għall-provvista ta' marġni b'relazzjoni għall-kuntratt; (c) jiġi standardizzat sabiex, b'mod partikolari, il-prezz, il-lott, id-data tal-konsenja jew termini oħra jiġu ddeterminati b'mod prinċipali b'referenza għal prezzijiet ippubblikati regolarment, lottijiet standard jew dati standard ta' konsenja. 2. Spot contract għall-finijiet tal-paragrafu 1 tfisser kuntratt għall-bejgħ ta' komodità, assi jew dritt, li skond it-termini tiegħu il-konsenja tkun skedata biex issir fl-itwal mill-perjodi li ġejjin: (a) jumejn ta' negozjar; (b) il-perjodu ġeneralment aċċettat fis-suq għal dik il-komodità, assi jew dritt bħala l-perjodu standard ta' konsenja. Madankollu, kuntratt mhuwiex spot contract jekk, irrispettivament mit-termini espliċiti tiegħu, ikun hemm arranġament bejn il-partijiet tal-kuntratt li l-konsenja tat-titolu sottostanti għandha tiġi posposta u m'għandiex titwettaq fil-perjodu li jissemma fl-ewwel subparagrafu. 3. Għall-finijiet tal-punt (10), kuntratt derivattiv relatat ma' titolu sottostanti li jissemma f'din it-Taqsima għandu jitqies bħala kuntratt li għandu l-karatteristiċi ta' strumenti finanzjarji derivati oħrajn jekk tiġi sodisfatta waħda mill-kundizzjonijiet li ġejjin: (a) dak il-kuntratt jitħallas bi flus kontanti jew jista' jitħallas bi flus kontanti skond kif tagħżel parti waħda jew aktar, għal raġuni oħra għajr minħabba nuqqas ta' ħlas jew avveniment ieħor ta' terminazzjoni; (11a) Speċifikazzjonijiet addizzjonali fir-rigward tal-punti (7) u (10)_(b) li l-kuntratt huwa negozjat f'suq regolat, MTF jew OTF; (c) il-kundizzjonijiet stabbiliti fil-paragrafu 1 ġew sodisfatti b'relazzjoni ma' dak il-kuntratt. 4. Kuntratt għandu jitqies li huwa għal skopijiet kummerċjali għall-finijiet tal-punt (7) u bħala kuntratt li m'għandux il-karatteristiċi ta' strumenti finanzarji derivati oħrajn għall-finijiet tal-punt (7) u (10) jekk parti tidħol fih ma' operatur jew amministratur ta' gradilja tat-tranżmissjoni tal-enerġija, ta' mekkaniżmu ta' bbilanċjar tal-enerġija jew ta' netwerk ta' pipeline, jew jidħol fih l-operatur jew l-amministratur innifsu, u jkun meħtieġ li l-provvisti u l-użi tal-enerġiji fi żmien partikolari jinżammu f'bilanċ. 5. Minbarra l-kuntratti derivati ta' tip li jissemma' fil-punt (10), kuntratt derivattiv relatat ma' kwalunkwe fattur milli ġejjin għandu jaqa' taħt il-punt (10) jekk jissodisfa l-kriterji stabbiliti kemm fil-punt (10) u kif ukoll fil-paragrafu 3: (a) il-bandwidth tat-telekomunikazzjonijiet; (b) il-kapaċità għall-ħażna tal-komoditajiet; (c) il-kapaċità għat-tranżmissjoni jew għat-trasport relatata mal-komoditajiet, kemm jekk kejbil, pipeline jew mezzi oħrajn; (d) konċessjoni, kreditu, permess, dritt jew assi simili li tkun direttament konnessa mal-provvista, mad-distribuzzjoni jew mal-konsum tal-enerġija li ġejja minn riżorsi rinnovabbli; (e) varjabbli ġeoloġika, ambjentali jew fiżika oħra; (f) kwalunkwe assi jew dritt ieħor ta' natura funġibbli, għajr dritt li jiġi riċevut servizz, li jista' jiġi ttrasferit; (g) indiċi jew miżura relatata mal-prezz jew mal-valur ta', jew mal-volum ta' tranżazzjoni fi kwalunkwe assi, dritt, servizz jew obbligu.